CELEX: 62019TN0044
Language: el
Date: 2019-01-23 00:00:00
Title: Υπόθεση T-44/19: Προσφυγή της 23ης Ιανουαρίου 2019 — Globalia Corporación Empresarial κατά EUIPO — Touring Club Italiano (TC Touring Club)

11.3.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 93/77
            
         
      Προσφυγή της 23ης Ιανουαρίου 2019 — Globalia Corporación Empresarial κατά EUIPO — Touring Club Italiano (TC Touring Club)
      (Υπόθεση T-44/19)
      (2019/C 93/99)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: Globalia Corporación Empresarial, SA (Llucmajor, Ισπανία) (εκπρόσωπος: A. Gómez López, δικηγόρος)
      
         Καθού: Γραφείο Διανοητικής Ιδιοκτησίας της Ευρωπαϊκής Ένωσης (EUIPO)
      
         Αντίδικος ενώπιον του τμήματος προσφυγών: Touring Club Italiano (Μιλάνο, Ιταλία)
      
         Στοιχεία σχετικά με τη διαδικασία ενώπιον του EUIPO
      
      
         Αιτούσα: Η προσφεύγουσα ενώπιον του Γενικού Δικαστηρίου
      
         Επίδικο σήμα: Αίτηση καταχωρίσεως εικονιστικού σήματος της Ευρωπαϊκής Ένωσης TC Touring Club σε κόκκινο και ανοιχτό γκρι χρώμα — Υπ’ αριθ. 15 299 001 αίτηση καταχωρίσεως
      
         Διαδικασία ενώπιον του EUIPO: Διαδικασία ανακοπής
      
         Προσβαλλόμενη απόφαση: Απόφαση του τετάρτου τμήματος προσφυγών του EUIPO της 9ης Νοεμβρίου 2018 στην υπόθεση R 448/2018-4
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει την προσβαλλόμενη απόφαση λόγω παράβασης του άρθρου 95, παράγραφοι 1 και 2, του κανονισμού (ΕΕ) 2017/1001 του Ευρωπαϊκού Κοινοβουλίου και του Συμβουλίου, η οποία συνιστά ουσιώδη διαδικαστική πλημμέλεια· και/ή
               
            
                  —
               
               
                  να ακυρώσει την προσβαλλόμενη απόφαση λόγω εσφαλμένης εφαρμογής του άρθρου 47, παράγραφος 2, του κανονισμού (ΕΕ) 2017/1001 του Ευρωπαϊκού Κοινοβουλίου και του Συμβουλίου και να διαπιστώσει ότι η απόδειξη της ουσιαστικής χρήσης του προγενέστερου σήματος είναι ανεπαρκής ή δεν έχει αποδεικτική αξία· και/ή
               
            
                  —
               
               
                  να ακυρώσει την προσβαλλόμενη απόφαση λόγω εσφαλμένης εφαρμογής του άρθρου 8, παράγραφος 1, στοιχείο β', του κανονισμού (ΕΕ) 2017/1001 του Ευρωπαϊκού Κοινοβουλίου και του Συμβουλίου και να διαπιστώσει ότι δεν υφίσταται κίνδυνος συγχύσεως μεταξύ των συγκρουόμενων σημάτων·
               
            
                  —
               
               
                  να καταδικάσει το καθού και την παρεμβαίνουσα, εφόσον παραστεί στη δίκη, στα δικαστικά έξοδα.
               
            
         Προβαλλόμενοι λόγοι
      
      
                  —
               
               
                  Παράβαση του άρθρου 95, παράγραφοι 1 και 2, του κανονισμού (ΕΕ) 2017/1001 του Ευρωπαϊκού Κοινοβουλίου και του Συμβουλίου·
               
            
                  —
               
               
                  Παράβαση του άρθρου 47, παράγραφος 2 του κανονισμού (ΕΕ) 2017/1001 του Ευρωπαϊκού Κοινοβουλίου και του Συμβουλίου·
               
            
                  —
               
               
                  Παράβαση του άρθρου 8, παράγραφος 1, στοιχείο β', του κανονισμού (ΕΕ) 2017/1001 του Ευρωπαϊκού Κοινοβουλίου και του Συμβουλίου.